Diari Oficial de la Generalitat Valenciana


Sumari del DOGV 7632, del 08-10-2015 (2015/8204)

RESOLUCIÓ de 7 d'octubre de 2015, de la directora general d'Universitat, Investigació i Ciència, per la qual es concedeixen ajudes al transport universitari a la Comunitat Valenciana per al curs 2014-2015.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7632

Data del DOGV
:   08-10-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/8204


Data del document
:   07-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 7 d'octubre de 2015, de la directora general d'Universitat, Investigació i Ciència, per la qual es concedeixen ajudes al transport universitari a la Comunitat Valenciana per al curs 2014-2015. [2015/8204]  
L'Ordre 11/2015, de 5 de març, de la Conselleria d'Educació, Cultura i Esport (DOCV 7481, 09.03.2015), va convocar ajudes al transport universitari a la Comunitat Valenciana per al curs 2014-2015.  
La Resolució de 6 d'agost de 2015, del conseller d'Educació, Investigació, Cultura i Esport, amplia el termini de justificació fins al 31 d'octubre de les ajudes al transport universitari del curs 2014-2015, en el marc de l'Ordre 11/2015, de 5 de març, de la Conselleria d'Educació, Cultura i Esport.  
De conformitat amb la base huitena de l'ordre de convocatòria esmentada, la Comissió Avaluadora es va reunir els dies 17 i 25 de setembre per a valorar les sol·licituds segons els criteris de concessió de les bases novena i desena, i va emetre un informe en què consta el resultat de l'avaluació efectuada.  
D'acord amb això, la Subdirecció General d'Universitat, Investigació i Ciència, com a òrgan instructor del procediment i a la vista de l'informe de l'òrgan col·legiat, eleva la proposta d'entitats beneficiàries i de sol·licituds denegades a la directora general d'Universitat, Investigació i Ciència.  
A la vista de la proposta de la Comissió Avaluadora, i d'acord amb la base onzena de l'ordre de convocatòria, la directora general d'Universitat, Investigació i Ciència, per delegació del conseller d'Educació, Investigació, Cultura i Esport efectuada en la mateixa ordre, resolc:  
  
  
Primer  
Concedir als sol·licitants les ajudes al transport universitari, corresponents al curs acadèmic 2014-2015, per a les rutes i en la quantia que s'indiquen en l'annex I.  
  
Segon  
Denegar les sol·licituds i rutes que es detallen en l'annex II pels motius que s'hi indiquen.  
  
Tercer  
Es destina a la concessió d'aquestes ajudes un import total de 473.000,00 (quatre-cents setanta-tres mil) euros de l'exercici pressupostari de 2015, a càrrec de l'aplicació pressupostària 35.44.62.583.36.5, Universitat i Estudis Superiors, línia de subvenció T1314000, «Transport de l'alumnat universitari», d'acord amb l'Ordre 11/2015, de 5 de març, de la Conselleria d'Educació, Cultura i Esport (DOCV 7481, 09.03.2015).  
El pagament de l'ajuda es farà una vegada acreditada la realització de l'activitat que fonamenta la concessió de la subvenció i la seua repercussió en la quantitat a pagar pels alumnes universitaris, per mitjà de la presentació, segons preveu la base 13 de l'ordre de convocatòria, de la següent documentació original o fotocòpia compulsada, segons siga procedent:  
1. Memòria explicativa, subscrita pel representant legal de l'entitat beneficiària, de les activitats realitzades on es declare el grau de compliment de l'activitat subvencionada i s'expresse que ha quedat complida l'activitat que ha motivat la concessió de la subvenció, amb expressió detallada de les dades sobre el servei prestat (rutes, alumnes transportats, descomptes realitzats, punts d'anada i tornada, etc.).  
  
2. Quan les activitats hagen sigut finançades, a més de la subvenció, amb fons propis o altres subvencions o recursos, haurà d'acreditar-se, per mitjà de declaració responsable del representant legal de l'entitat beneficiària, l'import, la procedència i l'aplicació dels fons.  
  
3. En el cas que el beneficiari siga un ajuntament, associació d'estudiants universitaris o cooperativa d'usuaris i consumidors, l'objecte del qual siga el transport universitari, s'haurà d'aportar, a més, les factures amb l'empresa contractista pel servei de transport universitari de la totalitat del curs acadèmic 2014-2015 (sense necessitat d'acreditar que han sigut efectivament pagades abans de la finalització del termini de presentació de la justificació) i el contracte firmat amb l'empresa.  
  
4. En el cas que el beneficiari siga una empresa de transport públic regular permanent d'ús general, s'haurà d'aportar:  
- Un informe de la delegació d'alumnes corresponent a la universitat de destinació, que faça constar el compliment efectiu de l'activitat subvencionada.  
- Una memòria justificativa del cost generat per la realització de l'actuació subvencionada, amb el desglossament de cada una de les despeses contretes i dels ingressos obtinguts, subscrita pel responsable de l'àrea econòmica de l'empresa, amb el vistiplau del representant legal.  
  
5. Els beneficiaris també presentaran declaració responsable de no estar sotmesos a procés de reintegrament de subvencions, ajustada a l'annex VII de l'ordre de convocatòria.  
La documentació justificativa de la realització de l'activitat s'haurà de presentar davant de la Direcció General d'Universitat, Investigació i Ciència abans del 31 d'octubre de 2015. No presentar la documentació indicada en el termini establit suposarà, amb audiència prèvia a l'interessat, la pèrdua del dret a percebre la totalitat de la subvenció per mitjà del procediment corresponent.  
En tot cas, l'Administració realitzarà les inspeccions que considere necessàries per a l'adequada comprovació de la bona aplicació dels fons públics.  
  
Quart  
Qualsevol alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
  
D'acord amb l'article 3.2 del Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el DOUE L 352, de 24.12.2013, l'import total de les ajudes de minimis concedides per un estat membre a una única empresa no excedirà els 200.000 euros durant qualsevol període de tres exercicis fiscals; s'aplicarà aquesta limitació màxima d'ajudes de minimis a les empreses que operen en el sector de transport de viatgers per carretera. No obstant això, el límit esmentat no excedirà els 100.000 euros si l'empresa exerceix activitat de transport de mercaderies per carretera, sense que cap ajuda de minimis puga ser utilitzada per a l'adquisició de vehicles de transport de mercaderies per carretera.  
  
Així mateix, d'acord amb l'article 5 del reglament esmentat, aquestes ajudes de minimis podran acumular-se amb:  
a) Les ajudes de minimis concedides d'acord amb el Reglament (UE) 360/2012, de la Comissió, de 25 d'abril, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis concedides a empreses que presten serveis d'interés econòmic general (DOUE L 114, de 24.02.2012).  
  
b) Altres ajudes de minimis concedides d'acord amb altres reglaments de minimis fins al límit màxim de 200.000 euros durant tres exercicis fiscals.  
c) Altres ajudes estatals per a les mateixes despeses subvencionables si l'acumulació esmentada no excedeix la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió.  
  
Cinqué  
De conformitat amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra la present resolució, que posa fi a la via administrativa, es podrà interposar un recurs potestatiu de reposició o directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació, Investigació, Cultura i Esport en el termini d'un mes a comptar de l'endemà de publicar-se en el Diari Oficial de la Comunitat Valenciana.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se en el Diari Oficial de la Comunitat Valenciana.  
  
València, 7 d'octubre de 2015.- La directora general d'Universitat, Investigació i Ciència, p. d. (Ordre 11/2015, de 5 de març, DOCV 7481, 09.03.2015): Josefina Bueno Alonso.